গত ২০ মে পুরুলিয়া জেলার রঘুনাথপুরের ৩৮ নম্বর জেলাপরিষদের পুনর্গনণা হওয়ার পর পদটিতে জয়ী হওয়া বিজেপি প্রার্থী গণেশকুমার সিংকে হারিয়ে জয়ী ঘোষণা করা হয় তৃণমূল প্রার্থী অনাথবন্ধু মাজীকে। এই ঘটনাকে কেন্দ্র করে জেলার বিজেপি নেতৃত্ব-সহ ক্ষিপ্ত হয়ে ওঠেন বজরং দলের নেতারাও। ২১ মে ওই ঘটনার প্রতিবাদ জানিয়ে বজরং দলের পুরুলিয়া জেলার সংযোজক গৌরব সিং ফেসবুকে শাসক দলের বিরুদ্ধে মন্তব্য পেশ করেন। ওইদিন কিছুক্ষণের মধ্যেই পুরুলিয়া টাউন থানার পুলিশ ফেসবুকে কটূক্তি করার ভিত্তিতে পুলিশি হেফাজতে নেয় গৌরব সিংকে।